**ДО**

**ВСИЧКИ ЗАИНТЕРЕСОВАНИ ЛИЦА**

**ПОКАНА**

**ОТ "БУЛГАРТРАНСГАЗ" ЕАД**

**ЗА ПРЕДСТАВЯНЕ НА ОФЕРТА**

**УВАЖАЕМИ ДАМИ И ГОСПОДА,**

С настоящата покана Ви каним да представите Вашата оферта за предоставяне на финансова услуга “Финансиране“, т.е. банково финансиране под формата на обезпечен кредит за финансиране на инвестиционни разходи на „Булгартрансгаз“ ЕАД.

процедура за избор на изпълнители на финансова услуга “Финансиране“, т.е. банково финансиране под формата на обезпечен кредит за финансиране на инвестиционни разходи на „Булгартрансгаз“ ЕАД

Настоящата процедура за набиране на финансиране е стартирана съгласно задължението на „Булгартрансгаз“ ЕАД от Договор за „Доставка на необходимите материали и оборудване, инвестиционно проектиране - фаза работен проект, изграждане и въвеждане в експлоатация на обект: „Разширение на газопреносната инфраструктура на „Булгартрансгаз” ЕАД паралелно на северния (магистрален) газопровод до българо-сръбската граница”, етап: „Линейна част“ и за финансиране на инвестиционни разходи на „Булгартрансгаз“ ЕАД за изпълнение на Договор за „Инвестиционно проектиране, доставка на необходимите материали и оборудване, изграждане и въвеждане в експлоатация на етап „КС „Расово“ и етап „КС „Нова Провадия“ към обект „Разширение на газопреносната инфраструктура на „Булгартрансгаз“ ЕАД паралелно на северния (магистрален) газопровод до българо-сръбска граница“.

„Булгартрансгаз” ЕАД не е Възложител в конкретния случай по смисъла на ЗОП.

1. **Предмет:**

Предмет на настоящата процедура е избор на изпълнители на финансова услуга “Финансиране“, т.е. банково финансиране под формата на обезпечен кредит за финансиране на инвестиционни разходи на „Булгартрансгаз“ ЕАД, съгласно подписан договор с Обединение „Консорциум Аркад“ за „Доставка на необходимите материали и оборудване, инвестиционно проектиране - фаза работен проект, изграждане и въвеждане в експлоатация на обект: „Разширение на газопреносната инфраструктура на „Булгартрансгаз” ЕАД паралелно на северния (магистрален) газопровод до българо-сръбската граница”, етап: „Линейна част“ и за финансиране на инвестиционни разходи на „Булгартрансгаз“ ЕАД за изпълнение на Договор за „Инвестиционно проектиране, доставка на необходимите материали и оборудване, изграждане и въвеждане в експлоатация на етап КС „Расово“ и етап КС „Нова Провадия“ към обект „Разширение на газопреносната инфраструктура на „Булгартрансгаз“ ЕАД паралелно на северния (магистрален) газопровод до българо-сръбска граница“.

„Булгартрансгаз“ ЕАД предоставя до 102 % обезпечение на стойността на отпуснатия банков кредит в щатски долари, изчислен по референтен курс на БНБ в деня, предхождащ подписването на съответния конкретен договор за банков кредит, като те ще бъдат депозирани в банката при подписване на конкретния договор за кредит.

Параметрите и условията на търсеното финансиране са както следва:

* 1. Размер – до 150 млн. евро
	2. Срок за погасяване – 6 месеца, считано от датата на сключване на конкретен договор за кредит.
	3. „Булгартрансгаз“ ЕАД има право едностранно, еднократно да удължи срока на кредита с нови 6 месеца, но в рамките на срока на действие на рамковия договор, 15 работни дни преди изтичането на срока за погасяване;
	4. Фиксиран лихвен процент на годишна база по отпуснатите заемни средства, включващ всички такси и разноски по отпуснатия кредит;
	5. Лихвен процент на годишна база по предоставеното обезпечение в щатски долари.
	6. Лихвеният процент на годишна база по предоставеното обезпечение в щатски долари трябва да надвишава предложения фиксиран лихвен процент на годишна база по отпуснатите заемни средства;
	7. Лихвата по отпуснатия заем следва да се изплаща ежемесечно/ нетира с лихвата по предоставеното обезпечение,
	8. Лихвата по предоставеното обезпечение в щатски долари следва да се изплаща ежемесечно/ нетира с лихвата по отпуснатия кредит;
	9. Главницата е дължима на падежа на кредита;
	10. Без такси и комисиони за предсрочно погасяване;
	11. Минимален размер на финансиране от всеки участник в размер на 30 млн. евро;
	12. Размер на частта от обезпечението (изразен в проценти), която “Булгартрансгаз” ЕАД има право да използва, при запазване на годишния лихвен процент за определения срок на обезпечението за остатъчната сума;
	13. Срок, в който „Булгартрансгаз“ ЕАД се задължава да възстанови използваната част от обезпечението – в работни дни, считано от датата на теглене;
	14. Кредитните институции, с които ще бъдат подписани конкретни договори се задължават да не поставят ограничителни условия на „Булгартрансгаз“ ЕАД за сключване на други договори за кредит;
	15. Кредитните институции следва да предложат процент на обезпечение от страна на „Булгартрансгаз“ ЕАД, като максимално предложеният размер не трябва да надвишава 102% от размера на отпуснатия кредит;
	16. С представяне на своите оферти, кредитните институции дават съгласието си за увеличение на предложения размер на кредита с до 50 % от максималния размер на отпуснатите заемни средства, съгласно ценовата оферта на съответния участник, преди подписване на конкретен договор за кредит при поискване от „Булгартрансгаз“ ЕАД. „Булгартрансгаз“ ЕАД има право да поиска увеличение на размера на отпуснатия кредит преди подписване на конкретен договор за кредит със съответната банка до набиране на необходимия размер на финансирането, посочен в т. 1.1.

Целта на процедурата е да бъдат представени най-малко 5 (пет) оферти от кредитни институции, които да съдържат предложение за предоставяне на заемни средства на „Булгартрансгаз“ ЕАД, тъй като дружеството попада в приложното поле на чл. 13б, ал. 3 от Правилника за реда за упражняване правата на държавата в търговските дружества с държавно участие в капитала (ПРУПДТДДУК), приет с ПМС № 112 от 23.05.2003 г., обн., ДВ, бр. 51 от 3.06.2003 г., последно изм., бр. 70 от 24.08.2018 г.

Погасяването на полученото финансиране от „Булгартрансгаз“ ЕАД ще се извърши в рамките на горепосочения срок.

Всеки участник може да представи само една оферта, съгласно изискванията на настоящата покана.

В случай че в резултат от промяна на референтния курс на БНБ за EUR/USD, евровата равностойност на предоставеното обезпечение, намалее до 95% от размера на предоставения банков кредит, Възложителят се задължава да внесе допълнително обезпечение до размера на обезпечението по т. 1.15. Също така, в случай че евровата равностойност на предоставеното обезпечение, надвиши 105% от размера на предоставения банков кредит, кредитната институция се задължава да освободи частта от предоставеното обезпечение до размера на отпуснатия кредит. Референтният курс, по който се преизчисляват предоставените за обезпечение парични средства спрямо отпуснатия кредит, е фиксингът на БНБ за последния работен ден от всеки календарен месец. При установяване на горепосочените разлики, съответно Възложителят или Изпълнителят се задължава да възстанови или освободи обезпечение в рамките на 5 работни дни.

**2. Дефиниции:**

* „Фиксиран лихвен процент на годишна база по отпуснатите заемни средства“ – включва всички такси и комисиони, които представляват реално оскъпяване на кредита до окончателното му изплащане.
* „Лихвен процент на годишна база по предоставеното обезпечение в щатски долари“ – представлява лихвата, която следва да се начисли върху депозираните средства за периода, за които служат като обезпечение.
* „Размер на частта от предоставеното обезпечение (изразен в проценти), която “Булгартрансгаз” ЕАД има право да използва“ – представлява процентно изражение на сумата, която „Булгартрансгаз“ ЕАД има право да използва, от предоставения под формата на обезпечение депозит при запазване на годишния лихвен процент за остатъчната сума.
* „Експресно отпускане на банковия кредит“ – до 1 работен ден, след подписване на рамков договор.

**3. Съдържание на офертите:**

**3.1. Ценова оферта, включваща**:

а) Фиксиран лихвен процент на годишна база по отпуснатите заемни средства, включващ всички такси и разноски по отпуснатия кредит:

а.1) за размера от 30 000 000.00 евро до 39 999 999,99 евро;

а.2) за размер от 40 000 000.00 евро до 50 000 000.00 евро;

б) Лихвен процент на годишна база по предоставеното обезпечение в щатски долари;

б.1) при отпуснат кредит от 30 000 000.00 евро до 39 999 999,99 евро;

б.2) при отпуснат кредит от 40 000 000.00 евро до 50 000 000.00 евро;

в) Размер на частта от обезпечението (изразен в проценти), която “Булгартрансгаз” ЕАД има право да използва, при запазване на годишния лихвен процент за определения срок на обезпечението за остатъчната сума;

г) Срок, в който Булгартрансгаз“ ЕАД следва да възстанови използваната част от обезпечението – в работни дни, считано от датата на теглене;

д) Процент на обезпечение от страна на „Булгартрансгаз“ ЕАД, като максимално предложеният размер не трябва да надвишава 102% от размера на отпуснатия кредит.

**3.2** Техническо предложение за изпълнение на дейностите, в което при положителен отговор се гарантира:

а.1) Възможност за експресно отпускане на банковия кредит;

а.2) Осигуряване на вътрешен консултант от страна на финансовата институция, с което да се обезпечи бързо и своевременно обслужване нуждите на Възложителя.

**3.3** Представяне на финансовата институция, както и

а) Заверено копие на разрешение/лиценз за извършване на банкова дейност, издадено от БНБ - за участниците в процедурата, които са банки със седалище в Република България или банки със седалище в чужбина, които участват чрез свой клон в страната. Участниците, лицензирани в държава - членка на ЕС, представят съответни разрешения и/или регистрация за извършване на дейност за съответния вид финансова услуга, съгласно законите на държавата по регистрацията на участника;

б) Декларация за отсъствие на обстоятелства по образец (Приложение №4 );

в) Декларация за конфиденциалност (Приложение №5);

г) Декларация за липса на клаузи от страна на кредитната институция за задължително използване на съпътстващи услуги, за които не съществува икономическа необходимост от страна на „Булгартрансгаз“ ЕАД (Приложение №6);

д) Декларация за стойността на коефициента на общата капиталова адекватност. /приложение №7/;

е) Декларация, че не се поставят ограничителни условия спрямо „Булгартрансгаз“ ЕАД за сключване на други договори за кредит (Приложение №8);

ж) Декларация, с която кредитната институция дава съгласието си за увеличение на предложения размер на кредита преди подписване на конкретен договор за кредит, при поискване от „Булгартрансгаз“ ЕАД. „Булгартрансгаз“ ЕАД има право да поиска увеличение на размера на отпуснатия кредит с до 50 % от максималния размер на отпуснатите заемни средства, съгласно ценовата оферта на съответния участник, преди подписване на конкретен договор за кредит със съответната банка, до набиране на необходимия размер на финансирането, посочен в т. 1.1. от Поканата (Приложение №9);

з) Декларация, с която кредитната институция дава съгласието си „Булгартрансгаз“ ЕАД да има право едностранно еднократно да удължи срока на кредита с нови 6 месеца, но в рамките на срока на действие на рамковия договор, 15 работни дни преди изтичането на срока за погасяване (Приложение №10).

**4.** **Изисквания за допустимост към участниците:**

Всеки участник трябва да притежава квалификация и опит, изисквани от Възложителя и да може да ги докаже посредством представяне на документите (информацията), изброени в настоящата покана.

До участие в процедурата се допускат участници, които отговарят на следните изисквания, а именно:

а) Кредитната институция, лицензирана в държава - членка на ЕС, представя съответни разрешения и/или регистрация за извършване на дейност за съответния вид финансова услуга, съгласно законите на държавата по регистрацията. Кредитна институция, лицензирана по смисъла на Закона за кредитните институции със седалище в Република България или със седалище в чужбина, която участва чрез свой клон в страната представя заверено копие на разрешение/лиценз за извършване на банкова дейност, издадено от БНБ[[1]](#footnote-1);

б) Да отговарят на капиталовите изисквания, определени в Регламент (ЕС) № 575/2013 на Европейския парламент и на Съвета и Наредба 8 на БНБ от 24 април 2014 г. към последното счетоводно приключено тримесечие към датата на подаване на офертата;

в) Кредитната институция да има актуален към датата на подаване на офертата присъден международен дългосрочен кредитен рейтинг при минимални нива с не по-малък индекс от „B“ на Standard & Poor’s или еквивалентен на него в класификацията на други рейтингови компании.

Кредитната институция трябва да отговаря на критериите по т. а), б), в) по-горе за целия период на предоставения кредит, като Възложителят си запазва правото да изисква документи, удостоверяващи изпълнението на критериите по всяко време през периода на отпуснатия кредит.

**От участие в процедурата ще бъдат отстранени участници:**

* чиито оферти не отговарят на предварително поставените изисквания за допустимост в тази покана;
* не е представен някой от документите, съгласно изискванията на настоящата покана и след като е бил допълнително изискан от Възложителя, не е представен в указания срок.

**5.** **Оценяване на офертите**

Критерий за оценка на офертите **е „Икономически най-изгодна оферта“.**

Оценката на офертите на участниците (КО) ще се извърши по следната формула:

**КО = 40 точки НК + 60 точки КК,**

където:

НК – Неколичествени критерии,

КК – Количествени критерии.

* **Неколичествените критерии се изчисляват по формулата:**

**НК = Н1+ Н2,**

където:

**Н1** – Осигуряване на вътрешен консултант от страна на финансовата институция–изпълнител, с което ще се обезпечи бързо и своевременно обслужване на нуждите на Възложителя (Да=10 точки; Не=0 точки)

**Н2** – Възможност за експресно отпускане на банковия кредит (Да=30 точки; Не=0 точки);

* **Количествените критерии се изчисляват по формулата:**

**КК = Л1+Л2+Р+Д,**

където**:**

**Л1** – Разлика между лихвен процент по предоставено обезпечение в щатски долари, при отпуснат кредит от 30 000 000.00 до 39 999 999.99 евро и фиксиран лихвен процент по отпуснатите заемни средства– 25 точки

Максималният брой точки ще бъдат присъдени на офертата с най-голяма разлика между лихвен процент по предоставено обезпечение в щатски долари и фиксиран лихвен процент по отпуснатите заемни средства.

 **Л1 съотв. = (Л30съотв. лихва по депозит – Л30съотв. лихва по кредит)/ (Л30макс)\* 25**

където:

**Л30съотв. лихва по депозит –** предложеният лихвен процент на съответният участник по предоставения депозит, който служи като обезпечение при отпуснат кредит от 30 000 000.00 до 39 999 999.99 евро

**Л30съотв. лихва по кредит -** предложеният фиксиран лихвен процент по отпуснатите заемни средства, в размер от 30 000 000.00 до 39 999 999.99 евро на съответният участник

**Л30макс –** максимално получената разлика между предложеният лихвен процент по предоставения депозит и фиксирания лихвен процент по отпуснатите заемни средства, в размер от 30 000 000.00 до 39 999 999.99 евро

Лихвата следва да е конкретна и не следва да съдържа условия. При представяне на индикативни стойности или такива с условия, на участника ще бъдат присъдени 0 (нула) точки по съответния показател.

**Л2** – Разлика между лихвен процент по предоставено обезпечение в щатски долари, при отпуснат кредит от 40 000 000.00 евро до 50 000 000.00 евро и фиксиран лихвен процент по отпуснатите заемни средства– 25 точки

Максималният брой точки ще бъдат присъдени на офертата с най-голяма разлика между лихвен процент по предоставено обезпечение в щатски долари и фиксиран лихвен процент по отпуснатите заемни средства.

 **Л2 съотв. = (Л50съотв. лихва по депозит – Л50съотв. лихва по кредит)/ (Л50макс)\* 25**

където:

**Л50съотв. лихва по депозит –** предложеният лихвен процент на съответният участник по предоставения депозит, който служи като обезпечение при отпуснат кредит от 40 000 000.00 евро до 50 000 000.00 евро

**Л50съотв. лихва по кредит -** предложеният фиксиран лихвен процент по отпуснатите заемни средства, в размер от 40 000 000.00 евро до 50 000 000.00 евро на съответният участник

**Л50макс –** максимално получената разлика между предложеният лихвен процент по предоставения депозит и фиксирания лихвен процент по отпуснатите заемни средства, в размер от 40 000 000.00 евро до 50 000 000.00 евро

Лихвата следва да е конкретна и не следва да съдържа условия. При представяне на индикативни стойности или такива с условия, на участника ще бъдат присъдени 0 (нула) точки по съответния показател. При липса на оферта по съответния критерий, на участникът се присъждат 0 (нула) точки по този показател и той не се декласира.

**Р** - “Размер на частта от обезпечението (изразен в проценти), която “Булгартрансгаз” ЕАД има право да използва, при запазване на годишния лихвен процент за определения срок на обезпечението за остатъчната сума“ – 5 точки

Максималният брой точки ще бъдат присъдени на офертата с най-висок размер на частта от предоставеното обезпечение, която “Булгартрансгаз” ЕАД има право да тегли, при запазване на лихвата. Точките на останалите участници се определят в съотношение към най-високия предложен размер по следната формула:

**Р1**

**Р** = \_\_\_\_\_\_\_\_ х 5

 **Р** макс.

където:

**Р1** – Размер на частта от обезпечението (изразен в проценти), която “Булгартрансгаз” ЕАД има право да използва, предложена от съответния участник

**Рмакс** – Максималния предложен размер на частта от обезпечението (изразен в проценти), която “Булгартрансгаз” ЕАД има право да използва

**Д** - Срок, в който „Булгартрансгаз“ ЕАД следва да възстанови използваната част от обезпечението – в работни дни, считано от датата на теглене – 5 точки;

Максималният брой точки ще бъдат присъдени на офертата с най-висок срок, в който Булгартрансгаз“ ЕАД следва да възстанови използваната част от обезпечението – в работни дни, считано от датата на теглене. Точките на останалите участници се определят в съотношение към най-високия предложен срок по следната формула:

**Д1**

**Д** = \_\_\_\_\_\_\_\_ х 5

 **Д** макс.

където:

**Д1** – Срок, в който Булгартрансгаз“ ЕАД следва да възстанови използваната част от обезпечението – в работни дни, считано от датата на теглене, предложен от съответния участник

**Дмакс** – Максималния предложен срок, в който „Булгартрансгаз“ ЕАД следва да възстанови използваната част от обезпечението – в работни дни, считано от датата на теглене

Предложените лихвени проценти, размер (изразен в проценти) и срок (изразен в работни дни) относно частта от предоставеното обезпечение, която “Булгартрансгаз” ЕАД има право да използва следва да са конкретни и не следва да съдържат условия. При представяне на индикативни стойности или такива с условия, на участника ще бъдат присъдени 0 (нула) точки по съответния показател и той не се декласира.

Оценката на офертите се извършва по точкова система с максимален брой точки 100. Участниците се класират в низходящ ред, съобразно събрания брой точки, като на първо място се класира участникът събрал най-много точки, а участникът с най-малко точки се класира последен.

**6.** **Срок и начин за представяне на офертите**:

 а) Cрок за представяне на офертите: **до 17:00** **часа на 17.10.2019 г**., но не по-малко от 10 (десет) работни дни от публикуването на поканата в интернет страницата на органа, упражняващ правата на собственост на държавата в дружествата по чл. 13б от ПРУПДТДДУК, както и в поне една специализирана интернет медия и/или в поне един ежедневник. Офертите следва да са под формата на писмени предложения, и се представят в запечатан непрозрачен плик от участника лично или от упълномощен от него представител или по пощата с препоръчано писмо с обратна разписка или чрез куриерска служба на следния адрес: „Булгартрансгаз” ЕАД - Централно управление, гр. София, 1336, ж.к. Люлин 2, бул. Панчо Владигеров № 66.

Участниците следва да изпратят офертите по такъв начин, че да се обезпечи тяхното пристигане на посочения адрес преди изтичане на горепосочения срок. Рискът от забава или загубване на офертите е за участниците.

До изтичане на срока за подаване на офертите, всеки участник може да промени, допълни или оттегли офертата си чрез съответно писмено изявление. Оттеглянето на офертата прекратява по-нататъшното участие на участника в процедурата.

Всички оферти се представят на български и/или английски език.

Не се приема за участие оферта, която:

* е постъпила на различен от посочения по-горе в поканата адрес;
* е постъпила след изтичане на крайния срок.

За разглеждане, оценяване и класиране ще бъдат приети само оферти, които отговарят на условията, посочени в тази покана.

б) В случай, че бъдат представени оферти от по-малко от 5 участници, ще бъде публикувана повторна покана за оферти. Възложителят удължава срока с 5 (пет) работни дни, като публикува повторна покана при условията на настоящата. В случай, когато след изтичане на допълнителния срок са подадени по-малко от пет оферти, Възложителят избира изпълнител независимо от получения брой оферти.

в) В случай на констатирани липсващи документи и/или нередовности в офертата на участник, „Булгартрансгаз” ЕАД си запазва правото писмено да поиска от участника липсващите документи да бъдат представени и/или констатираните нередовности да бъдат отстранени в определен срок, който не може да бъде по-малък от един (1) работен ден. При непредставяне на необходимите документи и информация, същият ще бъде отстранен от участие.

г) Срокът на валидност на офертите трябва да е поне 60 (шестдесет) дни от крайния срок за подаване на офертите и участникът ще бъде обвързан с предложенията в своята оферта до сключването на договора.

**7.** **Сключване на договор**

Договорите, които ще бъдат сключени, имат характеристиката на рамкови договори, с които се определят условията, при които “Булгартрансгаз” ЕАД може да изиска да сключи конкретни договори за кредити. Конкретните договори ще бъдат сключени и ще се изпълняват в рамките на действието на рамковите договори, като сключването им ще се извършва по целесъобразност и при съобразяване с нормативните изисквания.

Рамкови договори ще бъдат сключени с всички участници, които отговарят на изискванията за допустимост и изпълняват минимално изискуемите параметри, а конкретни договори ще бъдат сключвани с участниците, които предложат икономически най-изгодни условия, съгласно количествените критерии за оценка.

Рамковите договорите се сключват за срок до 15 декември 2020 г. и включват всички предложения от ценовата и техническата оферта на участника, и условията на процедурата. Конкретният договор с всеки участник ще бъде със срок от 6 месеца, като „Булгартрансгаз“ ЕАД има право едностранно и еднократно да увеличи срока на кредита с нови 6 месеца, но не повече от срока на действие на рамковия договор.

За срока на действие на конкретния договор за кредит, Изпълнителят трябва да поддържа изискванията, заложени с минималните критерии за подбор, установени при откриване на процедурата. Обстоятелството се декларира за приключило тримесечие, считано от сключване на конкретния договор.

Настоящата покана се издава на основание т. 4.3. от Правилата за избор на изпълнител за предоставяне на финансови услуги от кредитни или финансови институции (Приложение № 3към чл. 136 от ПРУПДТДДУК).

Лица за уточнения и въпроси:

Делян Койнов, Специалист-главен отдел «Икономически анализи и прогнози» тел. 02/939 6678

e-mail: delian.koynov@bulgartransgaz.bg

Захари Дечев, Специалист-главен отдел «Икономически анализи и прогнози» тел. 02/939 6244

e-mail: zahari.dechev@bulgartransgaz.bg

Очакваме Вашите предложения.

Приложения:

Приложение 1: Административни сведения

Приложение 2: Техническо предложение за изпълнение на дейностите

Приложение 3: Ценово предложение

Приложение 4: Декларация за отсъствие на обстоятелствата

Приложение 5: Декларация за конфиденциалност

Приложение 6: Декларация за липса на клаузи от страна на банката за задължително използване на съпътстващи услуги, за които не съществува икономическа необходимост от страна на „Булгартрансгаз“ ЕАД.

Приложение 7: Декларация за стойността на коефициента на общата капиталова адекватност

Приложение 8: Декларация, че не се поставят ограничителни условия спрямо „Булгартрансгаз“ ЕАД за сключване на други договори за кредит

Приложение 9: Декларация, с която кредитната институция дава съгласието си за увеличение на предложения размер на кредита преди подписване на конкретен договор за кредит, при поискване от „Булгартрансгаз“ ЕАД. „Булгартрансгаз“ ЕАД има право да поиска увеличение на размера на отпуснатия кредит с до 50 % от максималния размер на отпуснатите заемни средства, съгласно ценовата оферта на съответния участник, преди подписване на конкретен договор за кредит със съответната банка, до набиране на необходимия размер на финансирането, посочен в т. 1.1. от Поканата ;

Приложение 10: Декларация, с която кредитната институция дава съгласието си „Булгартрансгаз“ ЕАД да има право едностранно еднократно да удължи срока на кредита с нови 6 месеца, но в рамките на срока на действие на рамковия договор, 15 работни дни преди изтичането на срока за погасяване

**С уважение,**

**Владимир Малинов**

**Изпълнителен директор**

**Приложение №1**

**АДМИНИСТРАТИВНИ СВЕДЕНИЯ**

за участие в **процедура за избор на изпълнители на финансова услуга “Финансиране“, т.е. банково финансиране под формата на обезпечен кредит за финансиране на инвестиционни разходи на „Булгартрансгаз“ ЕАД.**

**1. ИДЕНТИФИКАЦИЯ НА УЧАСТНИКА**

Настоящата оферта е подадена от

*наименование на дружеството*

|  |  |
| --- | --- |
|  |  |
|  |  |
| с адрес на управление: |  |
| ЕИК |  |
| Ид № по ДДС |  |
| банкова сметка IBAN |  |
| банков код |  |
|  |  |
| и представлявана от: |  |
| *трите имена и ЕГН* |
| в качеството му на: |  |
| *длъжност* |

**2. АДМИНИСТРАТИВНИ СВЕДЕНИЯ ЗА УЧАСТНИКА**

|  |  |
| --- | --- |
| 1. Адрес |  |
| *код, град, община, квартал, улица, бл., ап.* |
| 2. Телефон |  |
| 3. Факс |  |
| 4. e-mail |  |
| 5. интернет адрес |  |
| 6. Лице за контакт |  |

Дата: ................................. Подпис и печат: .......................................

**Приложение №2**

**ТЕХНИЧЕСКО ПРЕДЛОЖЕНИЕ ЗА ИЗПЪЛНЕНИЕ НА ДЕЙНОСТИТЕ**

за участие в **процедура за избор на изпълнители на финансова услуга “Финансиране“, т.е. банково финансиране под формата на обезпечен кредит за финансиране на инвестиционни разходи на „Булгартрансгаз“ ЕАД.**

…………………………………………………………………………………………………….....

/изписва се името на участника/

/ ЕИК/

/адрес по регистрация/

Описание и организацията за изпълнение на дейностите:

|  |  |
| --- | --- |
| **Дейност** | **Предложение на участника** |
| 1. Осигуряване на вътрешен консултант от страна на финансовата институция, с което да се обезпечи бързо и своевременно обслужване нуждите на Възложителя (Да; Не)
 |  |
| 1. Възможност за експресно отпускане на банковия кредит (Да; Не)
 |  |

Забележка: В колоната „Предложение на участника“ се отбелязва един от изброените отговори, цитирани непосредствено след конкретната дейност.

Настоящата оферта е валидна 60 (шестдесет) дни от крайния срок за получаване на офертите и ще остане обвързваща за нас при сключването на договор за отпускане на банков кредит.

Дата………………….. Подпис ………………………

**Приложение №3**

**ЦЕНОВА ОФЕРТА**

за участие в **процедура за избор на изпълнители на финансова услуга “Финансиране“, т.е. банково финансиране под формата на обезпечен кредит за финансиране на инвестиционни разходи на „Булгартрансгаз“ ЕАД.**

…………………………………………………………………………………………………….....

/изписва се името на участника/

/ЕИК и адрес на регистрация/

**Предлагаме да изпълним поръчката съгласно документацията за участие при следните ЦЕНОВИ условия:**

Предлаганите от нас параметри изразени в процент (%) са за всички позиции от ценовата таблица и са с включени всички разходи, свързани с качественото изпълнение на поръчката, съгласно изискванията на Възложителя и са представени в следната ценова таблица:

|  |  |  |
| --- | --- | --- |
| Вид услуга | Мярка | Предложение |
| 1. Фиксирана лихва по отпуснатите заемни средства, включваща всички разноски по отпуснатия кредит от 30 000 000.00 до 39 999 999.99 евро | % |  |
| 2. Фиксирана лихва по отпуснатите заемни средства, включваща всички разноски по отпуснатия кредит от 40 000 000.00 до 50 000 000.00 евро | % |  |
| 3. Лихвен процент по предоставено обезпечение в щатски долари, при отпуснат кредит 30 000 000.00 до 39 999 999.99 евро | % |  |
| 4. Лихвен процент по предоставено обезпечение в щатски долари, при отпуснат кредит от 40 000 000.00 до 50 000 000.00 евро |  % |  |
| 5. Размер на частта от депозита (изразен в проценти), която “Булгартрансгаз” ЕАД има право да тегли, при запазване на годишния лихвен процент за определения срок на депозита остатъчна сума  |  % |  |
| 6. Срок, в който Булгартрансгаз“ ЕАД се задължава да възстанови използваната част от обезпечението – в работни дни, считано от датата на теглене | брой работни дни |  |
| 7. Процент на обезпечение от страна на „Булгартрансгаз“ ЕАД, като максимално предложеният размер не трябва да надвишава 102% от размера на отпуснатия кредит | % /макс 102/ |  |

Настоящата оферта е валидна 60 (шестдесет) дни от крайния срок за получаване на офертите и ще остане обвързваща за нас при сключването на договор за отпускане на банков кредит.

Дата………………….. Подпис ………………………

 **Приложение №4**

**Д Е К Л А Р А Ц И Я**

*за отсъствие на обстоятелства*

Долуподписаният /-ната/

|  |
| --- |
|  |
| *трите имена* |
| ЕГН |  |
| лична карта |  |
| постоянен адрес |  |
| в качеството ми на |  |
| *длъжност* |
| **На** |
| *наименование на участника* |

участник

в **процедура за избор на изпълнители на финансова услуга “Финансиране“, т.е. банково финансиране под формата на обезпечен кредит за финансиране на инвестиционни разходи на „Булгартрансгаз“ ЕАД.**

**Д Е К Л А Р И Р А М[[2]](#footnote-2):**

1. Не съм лишен/а от правото да упражнявам определена професия или дейност съгласно законодателството на държавата, в която е извършено нарушението.
2. Представляваното от мен дружество:

**а)** не е обявено в несъстоятелност;

**б)** не е в производство по ликвидация и не се намира в подобна процедура

**в)** не е в открито производство по несъстоятелност

Известно ми е, че за деклариране на неверни данни нося отговорност по чл. 313 от НК.

…......……………. г. Декларатор: ….....……………………..............

(дата на подписване) (подпис и печат)

**Приложение №5**

**Д Е К Л А Р А Ц И Я**

*за конфиденциалност*

Долуподписаният/ната \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ с ЕГН \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, в качеството ми на \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ **(посочете длъжността)** на \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ **(посочете фирмата на участника)**, с БУЛСТАТ/ ЕИК \_\_\_\_\_\_\_\_\_\_\_\_\_\_\_\_\_\_\_\_, със седалище и адрес на управление: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Д Е К Л А Р И Р А М:**

1. Няма да използвам и оповестявам пред трети лица сведения и факти, станали ми известни при участие в **процедура за избор на изпълнители на финансова услуга “Финансиране“, т.е. банково финансиране под формата на обезпечен кредит за финансиране на инвестиционни разходи на „Булгартрансгаз“ ЕАД.**

2. Няма да злоупотребявам с доверието и да уронвам доброто име на „Булгартрансгаз” ЕАД.

\_\_\_\_\_\_\_\_\_\_\_\_\_\_\_\_\_\_\_г. Декларатор: ­ \_\_\_\_\_\_\_\_\_\_\_\_\_\_

(дата на подписване) (подпис)

Приложение № 6

**Декларация за липса на клаузи от страна на банката за задължително използване на съпътстващи услуги, за които не съществува икономическа необходимост от страна на „Булгартрансгаз“ ЕАД**

Долуподписаният/ -ата.......... .................................................................................................,

 (*собствено, бащино, фамилно име*)

притежаващ/а лична карта №........................., издадена на ...........................от ................... .....................................................................– гр.........................................................................,

адрес:......................... ................................................................................................................,

 (*постоянен адрес*)

в качеството ми на....... ...........................................................................................................

 (*посочете длъжността)*

на......................................................................................................................................,

 (*посочете наименованието на участника*)

за участие в **процедура за избор на изпълнители на финансова услуга “Финансиране“, т.е. банково финансиране под формата на обезпечен кредит за финансиране на инвестиционни разходи на „Булгартрансгаз“ ЕАД.**

**ДЕКЛАРИРАМ, ЧЕ:**

В случай, че представляваната от мен банка бъде избрана за изпълнител в настоящата процедура, при изпълнение на договорените дейности няма да поставям клаузи и условия за задължително използване на съпътстващи услуги, за които не съществува икономическа необходимост от страна на „Булгартрансгаз“ ЕАД.

\_\_\_\_\_\_\_\_\_\_\_\_\_\_\_\_\_\_\_г. Декларатор: ­ \_\_\_\_\_\_\_\_\_\_\_\_\_\_

(дата на подписване) (подпис)

Приложение № 7

**ДЕКЛАРАЦИЯ**

**за размера на коефициента за капиталова адекватност**

**към 30.06.2019 г.**

Долуподписаният/ -ата.......... .................................................................................................,

 (*собствено, бащино, фамилно име*)

притежаващ/а лична карта №........................., издадена на ...........................от ................... .....................................................................– гр.........................................................................,

адрес:......................... ................................................................................................................,

 (*постоянен адрес*)

в качеството ми на....... ...........................................................................................................

 (*посочете длъжността)*

на......................................................................................................................................,

 (*посочете наименованието на участника*)

**участник в процедура** **за избор на изпълнители на финансова услуга “Финансиране“, т.е. банково финансиране под формата на обезпечен кредит за финансиране на инвестиционни разходи на „Булгартрансгаз“ ЕАД.**

**ДЕКЛАРИРАМ, ЧЕ:**

Коефициентът на общата капиталова адекватност на представляваната от мен банка към 30.06.2019 г., е определен според изискванията на Наредба № 8 от 24 април 2014 г. за капиталовите буфери на банките (Издадена от Българската народна банка, обнародвана в „Държавен вестник“, бр. 40 от 13 май 2014 г. изм. бр.63 от 2017 г.)

В потвърждение на горното, прилагам заверено копие на отчет за капиталовата адекватност към 30.06.2019 г., представен към БНБ.

Известно ми е, че при деклариране на неверни данни нося наказателна отговорност по чл. 313 от Наказателния кодекс.

\_\_\_\_\_\_\_\_\_\_\_\_\_\_\_\_\_\_\_г. Декларатор: ­ \_\_\_\_\_\_\_\_\_\_\_\_\_\_

(дата на подписване) (подпис)

**Приложение №8**

**Д Е К Л А Р А Ц И Я**

**За ограничителни условия спрямо „Булгартрансгаз“ ЕАД за сключване на други договори за кредит**

Долуподписаният /-ната/

|  |
| --- |
|  |
| *трите имена* |
| ЕГН |  |
| лична карта |  |
| постоянен адрес |  |
| в качеството ми на |  |
| *длъжност* |
| **На** |
| *наименование на участника* |

участник

в **процедура за избор на изпълнители на финансова услуга “Финансиране“, т.е. банково финансиране под формата на обезпечен кредит за финансиране на инвестиционни разходи на „Булгартрансгаз“ ЕАД**

**Д Е К Л А Р И Р А М, че:**

представляваната от мен кредитна институция не поставя ограничителни условия спрямо „Булгартрансгаз“ ЕАД за сключване на други договори за кредит

Известно ми е, че за деклариране на неверни данни нося отговорност по чл. 313 от НК.

\_\_\_\_\_\_\_\_\_\_\_\_\_\_\_\_\_\_\_г. Декларатор: ­ \_\_\_\_\_\_\_\_\_\_\_\_\_\_

(дата на подписване) (подпис)

 **Приложение №9**

**Д Е К Л А Р А Ц И Я**

**за**

**съгласие** **за увеличаване на предложения размер на кредита преди подписване на конкретен договор за кредит, при поискване от „Булгартрансгаз“ ЕАД**

Долуподписаният /-ната/

|  |
| --- |
|  |
| *трите имена* |
| ЕГН |  |
| лична карта |  |
| постоянен адрес |  |
| в качеството ми на |  |
| *длъжност* |
| **На** |
| *наименование на участника* |

участник

в **процедура за избор на изпълнители на финансова услуга “Финансиране“, т.е. банково финансиране под формата на обезпечен кредит за финансиране на инвестиционни разходи на „Булгартрансгаз“ ЕАД.**

**Д Е К Л А Р И Р А М, ЧЕ:**

Представляваната от мен кредитна институция дава съгласието си за увеличаване на предложения размер на кредита преди подписване на конкретен договор за кредит, с до 50 % от максималния размер на отпуснатите заемни средства, съгласно представената ценова оферта, при поискване от „Булгартрансгаз“ ЕАД

Известно ми е, че за деклариране на неверни данни нося отговорност по чл. 313 от НК.

\_\_\_\_\_\_\_\_\_\_\_\_\_\_\_\_\_\_\_г. Декларатор: ­ \_\_\_\_\_\_\_\_\_\_\_\_\_\_

(дата на подписване) (подпис)

 **Приложение №10**

**Д Е К Л А Р А Ц И Я**

**за**

**съгласие за едностранно, еднократно увеличение на срока на кредита с нови 6 месеца, 15 работни дни преди изтичането на срока за погасяване**

Долуподписаният /-ната/

|  |
| --- |
|  |
| *трите имена* |
| ЕГН |  |
| лична карта |  |
| постоянен адрес |  |
| в качеството ми на |  |
| *длъжност* |
| **На** |
| *наименование на участника* |

участник

в **процедура за избор на изпълнители на финансова услуга “Финансиране“, т.е. банково финансиране под формата на обезпечен кредит за финансиране на инвестиционни разходи на „Булгартрансгаз“ ЕАД.**

**Д Е К Л А Р И Р А М, ЧЕ:**

Представляваната от мен кредитна институция дава съгласието си „Булгартрансгаз“ ЕАД да има право да удължи срока на кредита с нови 6 месеца, но в рамките на срока на действие на рамковия договор, 15 работни дни преди изтичането на срока за погасяване

Известно ми е, че за деклариране на неверни данни нося отговорност по чл. 313 от НК.

\_\_\_\_\_\_\_\_\_\_\_\_\_\_\_\_\_\_\_г. Декларатор: ­ \_\_\_\_\_\_\_\_\_\_\_\_\_\_

(дата на подписване) (подпис)

1. За участниците в процедурата, които са банки със седалище в Република България или банки със седалище в чужбина, които участват чрез свой клон в страната [↑](#footnote-ref-1)
2. [↑](#footnote-ref-2)